පාඨලී චම්පික රණවක මහතා සම්බන්ධ රිය අනතුරට අදාළ නඩුවේදී සිදුකර ඇති වැරදි මත වැලිකඩ හිටපු ස්ථානාධිපති සහකාර පොලිස් අධිකරී සුදත් අස්මඩල මහතා වරෙන්තු ගෙන අත්අඩංගුවට ගන්නා ලෙස නීතිපති දප්පුල ද ලිවේරා මහතා කොළඹ අපරාධ කොට්ඨාසයට දැනුම් දුන් බව නීතිපතිවරයාගේ සම්බන්ධීකරණ නිලධාරිනී රජයේ අධිනීතීඥ නිශාරා ජයරත්න මෙනවිය සඳහන් කළා.රජයේ අධිනීතීඥ නිශාරා ජයරත්න - නීතිපතිවරයාගේ සම්බන්ධීකරණ නිලධාරිනී- මෙම සිද්ධියට අදාළ රිය අනතුර සිදුකරන ලද්දේ පාඨලී චම්පික විසින් බවට ඇසින් දුටු සාක්ෂිකරුවන් දෙදෙනෙකු විසින් අනතුරෙන් සුළු මොහොතකට පසුව වැලිකඩ පොලිස් ස්ථානයට ප්‍රකාශ ලබාදෙන අවස්ථාවේදී අනතුර සිදුකළේ පාඨලී චම්පික විසින් බව එකී ප්‍රකාශයේ සටහන් නොකරන ලෙසට සහකාර පොලිස් අධිකාරි සුදත් අස්මඩල විසින් ස්ථානාධිපති, රථවාහන පොලිස් පරීක්ෂක පෙරේරා වෙත උපදෙස් ලබාදී ඇති බවද විමර්ශනයේදී අනාවරණය විය.